बाबा रामदेव के मुद्दे पर राष्ट्रपति से मिले पीएम  
प्रधानमंत्री मनमोहन सिंह ने राष्ट्रपति प्रतिभा पाटिल से मुलाकात की और योग गुरु से हुई वार्ता से उन्हें अवगत कराया।
वरिष्ठ केन्द्रीय मंत्रियों द्वारा बाबा रामदेव को अनशन नहीं करने के लिए मनाने के प्रयासों के बीच प्रधानमंत्री मनमोहन सिंह ने राष्ट्रपति प्रतिभा पाटिल से मुलाकात की और योग गुरु से हुई वार्ता से उन्हें अवगत कराया।  राष्ट्रपति भवन की विज्ञप्ति के मुताबिक चालीस मिनट की बैठक के दौरान मनमोहन सिंह ने राष्ट्रपति को हाल में अपनी इथियोपिया और तंजानिया की यात्रा के बारे में भी बताया और बाबा रामदेव के साथ चल रही वार्ता के बारे में जानकारी दी। विज्ञप्ति में कहा गया कि बैठक में राष्ट्रीय और अंतरराष्ट्रीय महत्व के विभिन्न मुद्दों पर भी चर्चा हुई।